Monthey Røse

Monthey Røse (født 12. august 1907, død 8. mai 1979)DIS, Gravminner i Norge (registrert som Monthy, men bokstavert Monthey på avbildet gravsten). var en norsk sabotør og motstandsmann under andre verdenskrig. Han var med i Osvald-gruppen gjennom nesten hele krigen, en gruppe som ble ledet av Asbjørn Sunde.

Røse var fra Hof i Solør. Under den spanske borgerkrigen deltok han i kampene mot Franco-regimet, og tjenestegjorde i en partisanavdeling som sprengte jernbaner, bruer og veier bak fascistenes linjer.Lars Borgersrud: Nødvendig innsats, Universitetsforlaget, Oslo (1997). Side 57.

Etter krigen i Spania ble han med i den såkalte Wollweber-gruppen, som i forkant av andre verdenskrig drev illegalt antifascistisk arbeid og sabotasje mot tyske skip.Lars Borgersrud: Nødvendig innsats, Universitetsforlaget, Oslo (1997).  Side 57, 90, 122, 165.

Da krigen nådde Norge ble Røse en av de sentrale sabotørene i Osvaldgruppen. I dette illegale arbeidet gikk han blant annet under dekknavnet «Ole».Asbjørn Sunde: Menn i mørket. Spartacus (2011). Side 241. Han deltok i en rekke aksjoner fram til gruppen ble oppløst i 1944, og var blant annet med Sunde på deres første sprengningsaksjon mot jernbanelinjen på Nyland i Groruddalen i Oslo 20. juli 1941.Egil Ulateig: Raug krigar, raud spion. Samlaget (1989). Side 130-131.

Røse var en tid også sjef for vaktstyrkene i Norges Kommunistiske Partis krigshovedkvarter i Valdres, siden Sunde i en periode lånte ut folk til NKP og Peder Furubotn. Da det kom til brudd mellom Sunde og NKP dro imidlertid Røse og vaktmannskapene i mars 1944 fra NKP-hovedkvarteret for å slutte seg til Sundes sabotasjegruppe på Einastranda.Lars Borgersrud: Nødvendig innsats, Universitetsforlaget, Oslo (1997). Side 285-286.

Aksjonene Røse deltok i omfattet blant annet:
 20. juli 1941 – sprengning av jernbanelinje på Nyland.
 August – etablering av samarbeidet med organisasjonen 2A.
 1. februar 1942 – Sprengingen av Øst- og Vestbanestasjonene i Oslo.
 17. april 1944 – aksjon mot Modum Sparebank.
 Mai-juni 1944 – aksjoner med utgangspunkt i baser i Eina og ved Randsfjorden.

 Referanser 

 Litteratur 
 Sunde, Asbjørn: Menn i mørket. 1947, nytt opplag Spartacus Forlag 2009, side 43, 55-56, 67, 172-175, 194, 204. ISBN 978-82-430-0467-2.

Kategori:Deltakere i den spanske borgerkrig (republikanere)
Kategori:Medlemmer av Osvald-gruppen
Kategori:Wollweber-gruppen